作者:唐彥謙
標題:宿田家
內容:落日下遙峰，荒村倦行履。停車息茅店，安寢正鼾睡。忽聞扣門急，雲是下鄉隸。公文捧花柙，鷹隼駕聲勢。良民懼官府，聽之肝膽碎。阿母出搪塞，老腳走顛躓。小心事延款，□餘糧複匱。東鄰借種雞，西舍覓芳醑。再飯不厭飽，一飲直呼醉。明朝怯見官，苦苦燈前跪。使我不成眠，為渠滴清淚。民膏日已瘠，民力日愈弊。空懷伊尹心，何補堯舜治。